Diari Oficial de la Generalitat Valenciana


Sumari del DOGV 4894, del 30-11-2004 (2004/11778)

RESOLUCIÓ de 5 de novembre de 2004, del director general d'Investigació i Transferència Tecnològica, per la qual es concedeixen noves ajudes per a estades postdoctorals en centres d'investigació fora de la Comunitat Valenciana durant l'exercici 2004, en substitució de les baixes causades per renúncies.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4894

Data del DOGV
:   30-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11102


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 5 de novembre de 2004, del director general d'Investigació i Transferència Tecnològica, per la qual es concedeixen noves ajudes per a estades postdoctorals en centres d'investigació fora de la Comunitat Valenciana durant l'exercici 2004, en substitució de les baixes causades per renúncies. [2004/11161]
  
L'Orde de 5 de març de 2004, del conseller de Cultura, Educació i Esport (DOGV, de 24 de març), convoca, entre altres, les ajudes per a estades postdoctorals en centres d'investigació fora de la Comunitat Valenciana per a l'exercici 2004, i establix en l'annex V les bases per a la present resolució.
  
La Resolució de 29 de juliol de 2004, de la Direcció General d'Universitats i Investigació (DOGV de 31 d'agost) concedí 62 ajudes per a estades postdoctorals en centres d'investigació fora de la Comunitat Valenciana, amb una despesa total de 204.975,00 €.
  
Atès que han estat presentades les renúncies a les ajudes de referència CTESPP/2004/008, CTESPP/2004/006, CTESPP/2004/028, CTESPP/2004/110, CTESPP/2004/083, CTESPP/2004/042, CTESPP/2004/048, CTESPP/2004/070, CTESPP/2004/104, CTESPP/2004/107, i que s'ha reduït l'ajuda de referència CTESPP/2004/078, per un import conjunt total de 41.000 euros, és procedent concedir noves ajudes en substitució de les baixes produïdes, sempre respectant la priorització proposta per la comissió avaluadora corresponent i el límit per a la despesa establit en l'apartat segon de la citada Resolució de concessió inicial de 29 de juliol de 2004.
  
En virtut d'allò establit en la Llei 17/2003, de 30 de desembre, de Pressuposts de la Generalitat Valenciana per a l'exercici 2004, que assigna a la Conselleria de Cultura, Educació i Esport el programa pressupostari 542.50 €Promoció d'I+D+I?, establint com a centre gestor la Direcció General d'Universitats i Investigació.
  
D'acord amb les funcions establertes per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV de 6 d'octubre), resolc:
  
Primer
  
Concedir les ajudes d'estades postdoctorals en centres d'investigació fora de la Comunitat Valenciana a les persones beneficiàries que figuren relacionades en l'annex de la present resolució, pel període i les quanties que s'hi indiquen.
  
Segon
  
El gasto per al pagament a les persones beneficiàries que figuren en l'annex d'esta resolució, per un import total de 37.420 euros, anirà a càrrec del crèdit de la línia de subvenció T4017000 de l'aplicació 32.81.14.811.24 del pressupost de la Generalitat Valenciana per a l'exercici 2004.
  
Tercer
  
Les ajudes concedides es lliuraran directament a les persones beneficiàries i es faran efectives en la seua totalitat a partir de la publicació de la present resolució.
  
Quart
  
Les persones beneficiàries d'estes ajudes tenen l'obligació de complir les bases de l'Orde de 5 de març de 2004 abans referida.
  
D'acord amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei reguladora de la Jurisdicció Contenciosa Administrativa, la present resolució, que esgota la via administrativa, es pot interposar recurs potestatiu en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
El recurs de reposició s'haurà d'interposar davant l'òrgan que va dictar l'acte, en el termini d'un mes comptador des de l'endemà de la notificació de la present resolució.
  
El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació de la present resolució.
  
València, 5 de novembre de 2004.- El director general d'Investigació i Transferència Tecnològica: Jesús T. Pastor Ciurana.